SARL-NUUS SONDAG 15 JANUARIE 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

VK-AMATEURS ONDERVIND VERTRAAGDE EGGO OP 80 METER 
BEDERF JOUSELF MET `'N 2012 HARDEBAND ARRL-HANDBOEK 
AANSOEKE OM BEURSE VIR DIE MEI 2012 RAE INGEWAG 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


VK-AMATEURS ONDERVIND VERTRAAGDE EGGO OP 80 METER 


Twee VK-amateurs het berig dat hulle sterk seine op hul 80 meter GG-seine in 
die aand van 1 Januarie gehoor het. Tony Roskilly,G3ZRJ, in Heresfordshire en 
Andrew Fairgrieve, GW3OOK, in Swansea was in @SO toe hulle `n ander sein 
onder hulle s n gehoor het. Dit blyk toe `n eggo van hulle eie seine te wees. 


Roskilly het gesê dat die eggo s oorspronklik so sterk was dat hy probleme on- 
dervind het om sy GG-sleuteling te monitor. Die vertraging in die eggo s was van 
'n kwart tot `n half sekonde met `n eggo-sterkte van S9. Toetse deur Fairgrieve 
op 3 Januarie het dieselfde verskynsel om om-en-by 21:00 UTC voorgekom het, 
alhoewel swakker in seinsterkte. 


Steve Nichols, GOKYA, is die voorsitter van die RSGB se Voortplant- 
ingstudiekomitee. Hy sê dat hierdie waarskynlik nie om-die-wêreld eggo s is nie 
maar kan toegeskryf word aan magnetosferiese geuting waar seine die aarde 
se magnetiese veldlyne na die suidelike halfrond volg voordat dit teruggekaats 
word langs dieselfde geut. Nichols sê dit is raar en nie regtig verstaan nie. 


Amateurs word aangemoedig om uit te kyk vir enige eggos op hulle 80 meter- 
band seine en bevindings aan GOKYA@gsl.net te rapporteer. 


BEDERF JOUSELF MET `'N 2012 HARDEBAND ARRL-HANDBOEK 


Die SA Amateurradio Ontwikkelingstrust het `n voorraad van die 2012 ARRL- 
handboeke. Die uitgawe in hardeband kom teen 'n spesiale prys van R600 
plus R50 vir verpakking en posgeld. Die handboek is ten volle opdateer en 


sluit in: Nuwe toetsapparaat- en metingshoofstuk, nuwe projekte, insluitend 
hoë-krag RF-monsternemers, RF-stroommeter, en `n tweetoon oudio-ossillator 
vanaf die ARRL-laboratorium, opdateerde ElsieT-filter ontwerpprogrammatuur, 
uitgebreide inhoud op CD-ROM, insluitend `n bedryfsbylaag vir ruimtekommu- 
nikasie, digitale kommunikasie, beeld-kommunikasie en 'n nuwe volledige be- 
handeling van geraas. Meer inligting en n bestelvorms is beskikbaar vanaf 
www.amateurradio.org.za. 


AANSOEKE OM BEURSE VIR DIE MEI 2012 RAE INGEWAG 


Indien jy onder 26 jaar oud is en van plan is om die Mei 2012 Radioamateurek- 
samen in klas A af te lê, word jy uitgenooi om aansoek te doen vir `n beurs van 
die SA Amateurradioontwikkelingstrust. Die beurs het `n waarde van R1 000,00 
en sal vir die eksamenfooi, jou eerste jaar se lisensie, studentelidmaatskap van 
die SARL en onderrigfooie betaal. 


Besonderhede kan vanaf www.amateurradio.org.za verkry word. 


HOE OM LANGAFSTAND BHE-KONTAKTE TYDENS DIE PEARS- 
KOMPETISIE TE MAAK 


Die Pears Nasionale BHF/UHF-kompetisie begin op Vrydag 20 Januarie en 
eindig op Sondag 22 Januarie 2012 en is opgedeel in twee sessies. Vir volle 
besonderhede en reëls raadpleeg die nuutste Blouboek. Let asseblief op dat in 
die PEARS-kompetisie ESB en GG dieselfde kompetisiefrekwensies deel. Dit 
is 'n wonderlike geleentheid om lang afstande te werk, veral op 50 en 144 MHz 
met baie BHF-amateurs op frekwensie van ander afdelings. Hier is `n paar 
aanwysings: 


1. Maak gereelde kort @SO-roepe op die kompetisiefrekwensies van 50,200 
MHz HSB en/of 144,200 HSB en luister versigtig vir swak langafstandseine. 
Wanneer die frekwensie beset is roep vyf tot tien kHz hoër in frekwensie. 
Moet nie geselsies op hierdie langafstandfrekwensies hou nie. 

2. Indien die ESB-seinebaie swak of onverstaanbaarbaar is, roep op GG, wat 
'n tweerigting kontak kan word. 'n GG-sein is leesbaar op hoër syband as 
dit omtrent een kilohertz hoër in frekwensie uitgesaai word. 

3. Dit is belangrik om te weet in watter rigting jy jou antenna moet rig. 
Dit word aanbeveel om op die uur of op die halfuur uit te saai en te 
luister in `n noordelike/suidelike rigting en op die halfuur of op die uur 
die antenna in `n oostelike/westelike rigting te rig. Op hierdie manier kan 
baie langafstandkontakte gemaak word. 

4. Hou die BHF-bakens dop vir bandopeninge, soos bv. ZS2X op 50,006 
MH, VS1VHE op 50,300 MHz, ZS6JON op 50,050 MHz en ZS6TWB op 
50,040 MHG. 


A1 stel jy nie in kompetisies belang nie, kom op die lug en werk `n paar lan- 
gafstand BHEF-stasies vir die pret, en gee die BHEF-deelnemers 'n paar punte. 
Voorspoed in die kompetisie en geniet die uitdaging. 


NOMINASIES VIR SARL-TOEKENNINGS 


Lede en klubs word weereens uitgenooi om nominasies aan die Raad van die 
SARL in te dien vir die volgende SARL-toekennings: 


Lewenslange erelidmaatskap dit is die SARL se hoogste toekenning. 


Willie Wilson goue wapen. Vir die amateur wat uitsonderlike en verdienstelike 
diens aan die Liga verleen het. 


Jack 'Twine-toekenning 'Ter erkenning van kwaliteite soos onselfsugtigheid, 
goeie radiobedryfsprosedures en `n egte belangstelling in amateurradio. Hierdie 
besondere toekenning word gegee aan amateurs, volgens die mening van hul 
mede-amateurs en die Raad, wat oor die kwaliteite besit wat in amateurradio 
nagestreef behoort te word. 


Arthur Hemsley ?2 metertoekenning Aan `n radioamateur vir sy/haar individuele 
uitsendings op die 2 meter-frekwensie. Dié toekenning geld vir buitengewone 
prestasie op AMA- of ander modusse, soos troposferiese voortplanting. Die geld 
nie vir die langste afstand bereik nie, maar vir volgehoue deursettingsvermoë 
om iets besonders op 2 meter te bereik. 


Barney Joel Trofee Vir enige lid van die SARL vir die beste prestasie op HF 
deur 'n mobiele stasie. Dié toekenning kan aan 'n individu toegeken tydens `n 
tydren of ander openbare kommunikasiegeleentheid, ensovoorts. 


Tcom-toekenning vir uitnemendheid Vir `n amateur wat deur sy/haar aktiwiteite 
internasionale erkenning vir amateurradio in Suid-Afrika besorg het deur lan- 
gafstand BHF-/UHF-langafstandwerking, of deur diens aan die Republiek van 
Suid-Afrika op die veld van wetenskaplike navorsing in Amateurradiospektrum, 
of deur die bevordering van amateurradio internasionaal, of van tyd tot tyd deur 
die Raad bepaal. 


Joseph White-skild Vir enige lid van die SARL vir buitengewone prestasies In 
die 432 MHZz-band deur die afgelope jaar. Dit word nie toegeken vir die langste 
afstand behaal nie, maar vir beste algehele prestasie. 


Bert Buckley 6-metertrofee Vir `n amateur vir sy/haar individuele prestasies in 
die 6-meterband. Hierdie trofee geld nie vir die langste afstand bereik nie, maar 
vir uitmuntende prestasies op die 6-meterband. 


Nominasies kan per e-pos gestuur word aan secretary@sarl.org.za. Doen dit asb 
sonder verdere uitstel. 


NASIONALE BHF/UHF/MIKROGOLF BEPLANNINGSVERGADERING 
TE NARS 


Die SARL se nasionale VHF /BHF/Mikrogolf-bandbeplanner en ook die na- 
sionale herhaler koërdineerder roep vergadering saam vir 9:00, 21 Januarie 
2012 by die NARS. Die hoof fokus sal wees rondom nuwe herhaler aansoeke, 
prosedures en ook oplossings vir huidige probleme. Formele terugvoer rondom 
onlangse VHF/BHF Mikrogolf band plan opdaterings sal ook deurgegee word. 
Intussen kan terugvoer en algemene navrae aan vubandplanning@sarl.org.za 


gestuur word. Spesifieke herhaleraangeleenthede kan na repeaters@sarl.org.za 
gestuur word. Ons sien uit daarna of van u te hoor! 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteit vir die week laag 
is. Sonvlek 1 393 het 'n “beta-gamma” magnetiese veld wat genoeg energie vir 
'n M-klas fakkel huisves. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 73. 


20 tot 10 m gaan pret wees met verskeie openinge gedurende die verloop van 
die dag. Die hoër bande sal tipies eerste oopmaak om dan later deur die laer 
bande gevolg te word. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Vandagl15 Januarie - Laaste dag vir indiening van voorgestelde aanbiedings 
vir 20 tot 22 Januarie - PEARS se BHF/UHF-kompetisie. 21 Januarie 

BHF/UHF /Mikrogolf beplanningsvergadering te NARS. 31 Januarie - Laaste 
dag vir insending van nominasies vir SARL-Raadslede en mosies vir die SARL 
se AJV in 2012. 31 Januarie - Sluitingsdatum vir insending van voorgestelde 
verhandelings vir SA AMSAT se Ruimtesimposium aan saamsat@intekom.co.za. 


Onthou, u kan steeds nominasies instuur vir die SARL-toekennings wat gedoen 
sal word tydens die galadinee wat ook gedurende die naweek met die 2012 SARL- 
AJV sal plaasvind. Stuur nominasies aan secretary@sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZSGBWN. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


